VÖRS KÖZSÉGI ÖNKORMÁNYZAT 
KÉPVISELŐ-TESTÜLETÉNEK

5.számú
NYILVÁNOS  ÜLÉS 

JEGYZŐKÖNYV

HATÁROZATAI
54/2009./VIII.12./kt.határozat:

      - 2009.augusztus 12-i rendkívüli ülés na-






          pirendjének elfogadása

55/2009./VIII.12./kt.határozat:

     - Pályázati önrész vállalásával kapcsola-






          tos döntés, a 114/2008./XII.5./kt.határozat






          I.pontjának hatályon kívül helyezése

56/2009./VIII.12./kt.határozat:

     -  Pályázati plusz önrész vállalásának elutasí-






        tása

57/2009./VIII.12./kt.határozat:

     - Konzorciumi együttműködési megálla-






          podás módosítása és egységes szerkezet-






         be foglalása

58/2009./VIII.12./kt.határozat:

     - “Margaréta” Óvoda átalakító okiratának





         elfogadása

59/2009./VIII.12./kt.határozat:

     -   “Dobó István” Általános Iskola és Óvoda






          Alapító Okiratának módosítása és egysé-






          ges szerkezetbe foglalása

60/2009./VIII.12./kt.határozat:

    - Cikói Hulladékgazdálkodási Társulás 






           kijelölési jogához hozzájárulás mega-






           dása
Zárt ülésen:

61/2009./VIII.12./kt.határozat:

     -   Beiskolázási segélyek megállapítása

RENDELETEI

11/2009./VIII.12./sz.rendelet:

     -   az önkormányzati rendeletek jogharmo-







  nizációs záradékkal történő ellátásáról
5.sz. 
J E G Y Z Ő K Ö N Y V

Készült a Vörs Községi Önkormányzat Képviselő-testületének 2009. augusztus 12-én 18,00 órakor a Községháza tanácstermében  (8711. Vörs, Alkotmány u.29.)  megtartott  rendkívüli nyilvános üléséről.

Jelen vannak:  Farkas László polgármester



Simon György képviselő



Szekeres Zoltán képviselő



Varga Árpád alpolgármester

Igazoltan távol van: Futó Péter képviselő



         Nagy Tamás képviselő

Tanácskozási joggal jelen van:   Török Csilla körjegyző

Farkas László polgármester köszönti a megjelenteket, megállapítja, hogy a testület rendkívüli nyilvános ülése határozatképes, az ülést megnyitja.

Javaslatot tesz a tárgyalandó napirendi pontokra. 

A képviselőtestület 4 igen szavazattal, ellenszavazat és tartózkodás nélkül meghozta az alábbi határozatát:

54/2009./VIII.12./kt.határozat:

Vörs Község Önkormányzatának Képviselő-testülete a 2009.év augusztus hó 12.napján tartandó ülésén az alábbi napirendet tárgyalja:

Napirend:  1.) Pályázati önrész vállalásával kapcsolatos döntések


Előadó: Farkas László polgármester

       2.) Konzorciumi együttműködési megállapodás módosítása és egységes szerkezet-

be foglalása

Előadó: Farkas László polgármester

       3.) „Margaréta” Óvoda átalakító okiratának elfogadása

            Előadó: Farkas László polgármester

  
       4.) „Dobó István” Általános Iskola és Óvoda Alapító Okiratának módosítása és 
                         egységes szerkezetbe foglalása

                        Előadó: Farkas László polgármester

                   5.) Egyéb ügyek
Határidő: azonnal

Felelős: Farkas László polgármester

1.) Napirend tárgyalása

Pályázati önrész vállalásával kapcsolatos döntések

Előadó: Farkas László polgármester

(Az írásos előterjesztés jelen jkv. mellékletét képezi.)
Farkas László:

Tájékoztatja a képviselő-testület tagjai az általános iskola és óvoda felújításával kapcsolatos pályázat állásáról,  a nyertes ajánlattevőről, és a támogatási szerződéskötés szükséges konzorciumi együttműködési megállapodás módosításáról, valamint a pályázati önrész vállalásával kapcsolatos határozat meghozataláról.

Tájékoztatja arról is a testületet, hogy a pályázat elbírálásakor a támogatás mértékét csökkentették, ami azt jelenti, hogy a kb. 793 millió Ft önrésszel szemben 781.539.270.- Ft-ot állapítottak meg. Ehhez kapcsolódóan kell a konzorciumi tagjainak a konzorciumi megállapodás keretében vállalni a 10 %-ot, ami jelen esetben 86.837.697.- Ft. A feltételes közbeszerzési eljárás nyertes ajánlattevője augusztus 4-én kihirdetésre került, és így már ismert a beruházás teljes bekerülési költsége, ami mindösszesen 871.360.857.- Ft. Van egy 2.983.890.- Ft-os különbözet, amit a teljes megvalósíthatóság miatt az önkormányzatoknak vállalni kell. Vörs község esetében a megállapodásban rögzítendő önerő mértéke 8.683.770.- Ft, míg a pályázati önrész felett plusz önrész költség 298.389.- Ft. Mindösszesen vállalandó lenne 8.982.159.- Ft . A képviselő-testület még a 2008. december ülésén tárgyalt az iskola-óvoda felújításával kapcsolatos önrész vállalásáról, a konzorciumi megállapodás elfogadásáról. Már akkor is nagy vita volt a témában, de végül is megegyezett a testület abban, hogy az önrész 10 %-ának megfelelő összeget vállalja, amely 8.831.643.- Ft volt. Látható, hogy az említettek szerint a mostani önrész vállalás mindösszesen 8.982.159.- Ft lenne, amely az eredetileg vállalt összegnél 150.516.- Ft. Javasolja a testületnek, hogy a 114/2008./XII.5./sz. határozatának I.pontját helyezze hatályon kívül és hozzon újabb döntést az önrész vállalásáról.  Javasolja a testületnek, hogy konzorciumi megállapodásban a 8.683.770.- Ft önrészt vállalja, de ezen vállalt önkormányzati önrész és a teljes bekerülési költség önrészre Vörs Önkormányzatára eső részének különbözetét 298.389.- Ft-ot ne vállalja a testület, mert a  mai napig nem kapta meg a megfelelő tájékoztatást a beruházás állásával kapcsolatosan. A plusz költségek terheljék azokat akik a döntéseket meghozták.

A képviselő-testület tagjai az írásos határozati javaslatban, valamint a szóbeli előterjesztésben foglaltakat megismerte, megtárgyalta.

A képviselő-testület 4 igen szavazattal, ellenszavazat és tartózkodás nélkül meghozta az alábbi határozatát:

55/2009./VIII.12./kt.határozat:
Vörs Község Önkormányzatának Képviselő-testülete a DDOP-2007.3.1.2/2F „Integrált Kis-, és mikrotérségi oktatási hálózatok és központok fejlesztése” pályázati felhívásra benyújtott pályázat támogatást nyert (projekt azonosító száma: DDOP 3.1.2/2F-2008-0011)

A projekt költségvetése (konzorciumi szerződés szerint) : 868.376.967- Ft

Ebből:

· igényelt támogatás: 781.539.270.- Ft

· önkormányzati önrész: 8.683.770.- Ft

· konzorciumi partnerek önrésze: 78.153.927-

A Képviselő-testület a konzorciumi megállapodás szerinti önkormányzatot terhelő önrészt 8.683.770.- Ft-ot vállalja, annak fedezetét költségvetésében biztosítani fogja.

Határidő: azonnal

Felelős: Farkas László polgármester

A képviselő-testület 4 igen szavazattal, ellenszavazat és tartózkodás nélkül meghozta az alábbi határozatát:

56/2009./VIII.12./kt.határozat:

Vörs Község Önkormányzatának Képviselő-testülete a a DDOP-2007.3.1.2/2F „Integrált Kis-, és mikrotérségi oktatási hálózatok és központok fejlesztése” beruházásnak a konzorciumi megállapodásban vállalt önkormányzati önrész és a teljes bekerülési költség önrésze Vörs Önkormányzatára eső összegét, 298.389.- Ft-ot a képviselő-testület nem tudja vállalni, mert a a mai napig nem kapta meg a megfelelő tájékoztatást a beruházás állásával kapcsolatosan. A plusz költségek terheljék azokat akik a döntéseket meghozták.
Határidő: azonnal

Felelős: Farkas László polgármester

2.) Napirend tárgyalása

Konzorciumi együttműködési megállapodás módosítása és egységes szerkezetbe foglalása

Előadó: Farkas László polgármester

(A megállapodás tervezet jelen jkv. mellékletét képezi.)

Farkas László:
A képviselő-testület az előző napirend keretében döntött a vállalt önrész mértékéről, az önrésszel kapcsolatosan, és a támogatás összegének változásával kapcsolatosan módosítani, és egységes szerkezetbe kell foglalni a konzorciumi megállapodást, kéri a testület tagjait, hogy tárgyalják meg, és fogadják el.

A képviselő-testület tagjai a megállapodás tervezetben , valamint a polgármester általi szóbeli előterjesztésben foglaltakat megismerte, megtárgyalta.

A képviselő-testület 4 igen szavazattal, ellenszavazat és tartózkodás nélkül meghozta az alábbi határozatát:

57/2009./VIII.12./kt.határozat:

Vörs Község Önkormányzatának Képviselő-testülete a Balatonszentgyörgy-Balatonberény-Hollád-Tikos és Vörs Községi Önkormányzatok Képviselő-testületeivel megkötött, a DDOP-
2007.3.1.2/2F „Integrált Kis-, és mikrotérségi oktatási hálózatok és központok fejlesztése”  (projekt azonosító száma: DDOP 3.1.2/2F-2008-0011) projekt megvalósítására megkötött konzorciumi együttműködési megállapodásban foglalt módosításokat megismerte, megtárgyalta, azt elfogadja, a polgármestert felhatalmazza a módosított megállapodás aláírására.

Határidő: azonnal

Felelős: Farkas László polgármester

3.) Napirend tárgyalása

„Margaréta” Óvoda átalakító okiratának elfogadása

Előadó: Farkas László polgármester

(Az átalakító okirat tervezete jelen jkv. mellékletét képezi.)

Farkas László:

A képviselő-testület a 2009. márciusi ülésén tárgyalt arról, hogy a társulásban fenntartott balatonszentgyörgyi székhelyű  „Margaréta” Óvoda működését 2009.augusztus hó 31.napjával megkívánja szüntetni. Az óvoda tagintézményként a „Dobó István” Általános iskolába integrálódna, abba beolvadna, 2009.szeptember 1-től az intézmény többcélú közoktatási intézményként működne tovább, az intézmény neve „Dobó István” Általános Iskola és Óvoda lenne. Márciusban a másik 3 fenntartó is meghozta a döntését, amely döntések előtt a szükséges egyeztetéseket, szakértői véleményt beszerezte. A 2008.évi CV.tv. előírásai szerint elkészítésre került az óvoda átalakító okiratának tervezete. Kéri a testület tagjait, hogy azt tárgyalják meg, és hagyják jóvá, valamint kéri, hogy a határozat tervezetben előkészített döntéseket és hozza meg.

A képviselő-testület tagjai az átalakító okirat-, valamint határozattervezetben foglaltakat megismerte, megtárgyalta.

58/2009./VIII.12./kt.határozat:

Vörs Község Önkormányzatának Képviselőtestülete a 2009. március 30-i ülésén úgy döntött,  hogy 2009. szeptember 1-től a közoktatási feladatokat (óvodai nevelés) a „Dobó István” Általános Iskola és Óvoda-ban látja el:

Ennek érdekében az alábbi döntéseket hozza:

1.)  Vörs  Község Önkormányzatának Képviselő-testülete a 2009. március hónapban meghozott határozatát, - mely szerint a „Margaréta” Óvoda működtetését 2009. augusztus 31.napjával jogutóddal megszünteti, és beolvad a „Dobó István” Általános Iskola és Óvoda-ba, oly módon, hogy annak tagintézménye lesz, megerősíti.

2.)  A képviselő-testület felkéri a körjegyzőt, hogy a Magyar Államkincstárnál a törzskönyvi nyilvántartásból töröltesse a „Margaréta” Óvodát-t, mint költségvetési szervet.

3.)  Az átszervezett (megszüntetett)  intézményben  foglalkoztatottak (közalkalmazott, munkavállalók) jogviszonya változatlanul fennáll a munkáltató és a munkavállaló között, kinevezésük, munkaszerződésük módosításra került a munkáltató személyében történt változás miatt, a munkáltatójuk 2009. szeptember 1-től kezdődően a „Dobó István” Általános Iskola és Óvoda. Az intézmény közalkalmazottainak jogviszonya a jogutód munkáltatónál folyamatos, a jogelőd munkáltatónál eltöltött idő tekintetében a Kjt. 25/A. §-a irányadó. 
4.)  A „Dobó István” Általános Iskola és Óvoda intézmény az intézmény vezetőjének magasabb vezetői megbízása annak lejártáig, 2011. július hó 31.napjáig változatlanul fennáll, közalkalmazotti kinevezése módosításra kerül a munkáltató nevében történt változás miatt. 

5.)  Vörs Község Önkormányzatának Képviselő-testülete a „Margaréta” Óvoda átalakító okiratának tervezetét megismerte, megtárgyalta. A képviselő-testület felhatalmazza polgármestert az átalakító okirat aláírására.

Határidő: folyamatos

Felelős:  Farkas László polgármester

              Török Csilla körjegyző

4.) Napirend tárgyalása

„ Dobó István” Általános Iskola és Óvoda Alapító Okiratának módosítása és egységes szerkezetbe foglalása

Előadó: Farkas László polgármester

(A módosító okirat, valamint az egységes szerkezetű alapító okiratok tervezetei jelen jkv. mellékletét képezik.)

Farkas László:
Már a 2.) napirend keretében is tájékoztatta a testületet arról, hogy a társulásban fenntartott balatonszentgyörgyi székhelyű „Margaréta” Óvoda mind önállóan működő intézmény 2009. augusztus 31.napjával átszervezésre, megszüntetésre kerül, a 2008.évi CV.tv. 11.§.(2)bekezdése szerint beolvad az önállóan működő és gazdálkodó általános iskolába, annak tagintézményévé válik. Az intézmény többcélú közoktatási intézmény,  a neve szeptember 1-től „Dobó István” Általános Iskola és Óvoda-ra változik.

Elkészítésre került a május hónapban elfogadott új iskolai alapító okirat módosítása, valamint az egységes szerkezetbe foglalt alapító okirat tervezete.

Kéri a testület tagjait, hogy az előterjesztésben foglaltakat tárgyalják meg és fogadják el.

A képviselő-testület 4 igen szavazattal, ellenszavazat és tartózkodás nélkül meghozta az alábbi határozatát:

59/2009./VIII.12./kt.határozat:

Vörs Község Önkormányzatának Képviselő-testülete a „Dobó István” Általános Iskola és Óvoda módosító okiratát, és az Alapító Okiratának egységes szerkezetbe foglalását megismerte, megtárgyalta, azt elfogadja.

Határidő: azonnal

Felelős: Farkas László polgármester

5.) Egyéb ügyek

5.1.Cikói Hulladékgazdálkodási Társulás kijelölési jogához hozzájárulás

Előadó: Farkas László polgármester

(Az írásos előterjesztés jelen jkv. mellékletét képezi.)

A képvsiselő-testület tagjai az írásos előterjesztésben foglaltakat megismerték, megtárgyalták.

A képviselő-testület 4 igen szavazattal, ellenszavazat és tartózkodás nélkül meghozta az alábbi határozatát:

60/2009./VIII.12./kt.határozat:

Vörs Község Önkormányzatának Képviselő-testülete hozzájárulását adja ahhoz, hogy a Cikói Hulladékgazdálkodási Társulás jelölje ki a Cikói Hulladékkezelő központ és a “100 déli önkormányzathoz tartozó” egyéb vagyontárgyak (átrakó állomások, hulladékudvarok, szelektív gyűjtőszigetek, gépjárművek) üzemeltetőjét.

Határidő: azonnal

Felelős: Farkas László polgármester

5.2. Önkormányzati rendeletek jogharmonizációs záradékkal történő ellátásáról
rendeletalkotás

Előadó: Török Csilla körjegyző

(Rendelettervezet jelen jkv. mellékletét képezi.)

Török Csilla:

Tájékoztatja testület tagjait, hogy az önkormányzati rendeletek jorharmonizációjának folyamatában egy újabb állomás érkezett el. Az önkormányzatnak jelentéstételei kötelezettségei voltak már korábban is, amelyben megállapításra került, hogy mely rendeletekre terjed ki az irányelv hatálya. Meg kellett vizsgálni, hogy mely rendelet tartalmaz engedélyezési eljárás (pl. közterület-használat, település címerének használatára vonatkozóan stb.),  vagy más- a szolgáltatás tartalmát érintő- korlátozást, követelményt, tilalmat (pl. meghatározott szolgáltató által nyújtott szolgáltatás igénybe vétele, meghatározott jogi formában történő működés, minimális, vagy maximális díjszabás előírása). Fentiek esetében meg kell vizsgálni, hogy megfelelnek-e a rendelkezések a megkülönböztetés mentesség, a szükségesség, valamint az arányosság követelményének. Amennyiben az állapítható meg, hogy az adott rendelkezés megfelel a fent említett hármas követelménynek, az adott rendeleti tárgykörre vonatkozó egyéb követelményeknek, a rendelkezést nem szükséges módosítani, az továbbra is fenntartható. Amennyiben azonban az adott norma nem felel meg az irányelvben előírt követelményeknek, módosításuk, vagy hatályon kívül helyezésük szükséges. Amennyiben a már felülvizsgált rendeleteket érintő magasabb szintű jogszabályok módosulnak, a hazai vonatkozó módosított jogszabályokkal harmonizálni kell a rendeletet.  A felülvizsgált rendelet tervezetét elfogadásra a képviselő-testület/közgyűlés elé kell terjeszteni. Az irányelv 44. cikkének (1) bekezdése szerint, amikor a tagállamok elfogadják az irányelv átültetéséhez szükséges rendelkezéseket, azokban  hivatkozni kell az irányelvre. A hivatkozás módját a tagállamok magjuk határozzák meg. Ennek értelmében az alábbi jogharmonizációs záradékkal kell ellátni az érintett önkormányzati rendelet: “E rendelet a belső piaci szolgáltatásokról szóló, az Európai Parlament és a Tanács 2006/123/EK irányelvnek való megfeleltetést szolgálja.”  Amennyiben a felülvizsgálat során az kerül megállapításra, hogy a rendelet  a szolgáltatásnyújtásra vonatkozóan korlátozó rendelkezést tartalmaz, úgy a rendelet-tervezethez – készített előterjesztésben a korlátozó rendelkezést fenntartását az irányelv 9.cikk (1) bekezdésében, a 15.cikk (3) bekezdésében, a 25 cikk (1) bekezdésében meghatározott kritériumok alapján indokolni kell.

Az önkormányzat rendeletei közül záradékolni szükséges az alábbiakat: 

13/2004.IX.29./sz. rendelet a helyi hulladékgazdálkodási tervről, a 9/2005./X.27./sz. rendelet a közigazgatási hatósági eljárás és szolgáltatás általános szabályairól szóló CXL tv. végrehajtásáról, 12/1993./XII.28./sz. rendelet az önkormányzati és vagyongazdálkodás szabályairól, az 5/2001./IV.20./sz. rendelet a közterületek használatáról, a 11/2004./VIII.11./sz. rendelet a talajterhelési díjról.  1/2002./I.28./sz. rendelet a helyi közművelődésről,.
Kérdőívet kell kitöltetni, előterjesztés indoklással, valamint záradékkal ellátni a 6/2007./IV.2./sz. rendelet a képviselő-testület és szervei Szervezeti és Működési Szabályzatáról, a 15/2005./XI.23./sz. rendelet a települési hulladékkezelési közszolgáltatás rendjéről és a közszolgáltatás díjának megállapításáról a 13/2008./X.9./sz. rendelet a temetőkről és a temetkezésről. Ezen utóbbi rendeleteket a testület szeptemberi ülésén terjeszti elő jóváhagyás végett.

A képviselő-testület tagjai a szóbeli előterjesztésben foglaltakat, és a rendelettervezetben foglaltakat megismerte, megtárgyalta.

A képviselő-testület 4 igen szavazattal, ellenszavazat és tartózkodás nélkül az alábbi rendeletet alkotta:

Vörs Község Önkormányzata Képviselő-testületének

11/2009./VIII.12./sz. rendelete

az önkormányzati rendeletek jogharmonizációs záradékkal történő ellátásáról

Vörs Község Önkormányzatának Képviselő-testülete a belsőpiaci szolgáltatásokról szóló 2006/123/EK irányelvből fakadó egyes önkormányzati feladatok végrehajtásával kapcsolatosan – az önkormányzati rendelet jogharmonizációs záradékkal történő ellátására -  az alábbi rendeletet alkotja:
1.§.

A 13/2004./IX.29./sz. rendelet a helyi Hulladékgazdálkodási Tervről a következő 5.§-al kiegészül:

“5.§. E rendelet a belső piaci szolgáltatásokról szóló, az Európai Parlament és a Tanács 2006/123/EK irányelvnek való megfeleltetést szolgálja.”

2.§.

A 9/2005./X.27./sz. rendelet a közigazgatási hatósági eljárás és szolgáltatás általános szabályairól szóló 2004.évi CXL.tv. végrehajtásáról a következő 7.§.-al kiegészül:

“7.§. E rendelet a belső piaci szolgáltatásokról szóló, az Európai Parlament és a Tanács 2006/123/EK irányelvnek való megfeleltetést szolgálja.”

3.§.

A 12/1993./XII.28./sz. rendelet az önkormányzati tulajdon és vagyongazdálkodás szabályairól a következő 9.§.-al kiegészül:

“9.§. E rendelet a belső piaci szolgáltatásokról szóló, az Európai Parlament és a Tanács 2006/123/EK irányelvnek való megfeleltetést szolgálja.”

4.§.

A 5/2001./IV.20./sz. rendelet a közterületek használatáról a következő 14.§-al kiegészül:

“14.§. E rendelet a belső piaci szolgáltatásokról szóló, az Európai Parlament és a Tanács 2006/123/EK irányelvnek való megfeleltetést szolgálja.”

5.§.

A 11/2004./VIII.11./sz. rendelet a talajterhelési díjról a következő 7.§.-al kiegészül:

„7.§. E rendelet a belső piaci szolgáltatásokról szóló, az Európai Parlament és a Tanács 2006/123/EK irányelvnek való megfeleltetést szolgálja.”

6.§.

A 1/2002./I.28./sz. rendelet a helyi közművelődésről a következő 9.§-al kiegészül:

“9.§. E rendelet a belső piaci szolgáltatásokról szóló, az Európai Parlament és a Tanács 2006/123/EK irányelvnek való megfeleltetést szolgálja.”

7.§.

(1) E rendelet a kihirdetése napján lép hatálya.

(2) A rendelet kihirdetéséről a körjegyző gondoskodik az SZMSZ-ben meghatározottak szerint.

5.3.Zárt ülés elrendelése

A képviselő-testület  egyhangúlag a továbbiakban tárgyalandó ügyekre – jellegük miatt – zárt ülést rendel el.

k.m.f.t.

Farkas László

polgármester

